Apstiprināts ar

Valsts izglītības attīstības aģentūras

iepirkumu komisijas

 09.04.2025. lēmumu nr.1

**XIII Latvijas Skolu jaunatnes dziesmu un deju svētku**

**LOGOTIPA** **LICENCES IZSOLES NOTEIKUMI**

1. **Vispārīgie noteikumi**
2. Izsoles noteikumi (turpmāk – Noteikumi) nosaka kārtību, kādā tiek pārdotas vairāksolīšanā (izsolē ar augšupejošo soli) tiesības izmantot autortiesību objektu – XIII Latvijas skolu jaunatnes dziesmu un deju svētku logotipu ( turpmāk – logotips) suvenīru ražošanai un tirdzniecībai šajos Noteikumos noteiktajā apjomā un kārtībā.
3. Izsoles rīkotājs (turpmāk – Rīkotājs) ir Valsts izglītības attīstības aģentūra (turpmāk - VIAA), reģistrācijas Nr. 90001800413, Juridiskā adrese: Rīga, Vaļņu iela 1, LV-1050, (turpmāk – Rīkotājs).
4. Izsoles mērķis – par iespējami augstāko cenu nodot svētku logotipa (1. pielikums) izmantošanas tiesības (turpmāk – licence) šajos Noteikumos noteiktajā apjomā un kārtībā.
5. Kontaktpersona, kura ir pilnvarota sniegt informāciju par Noteikumiem un izsoles norisi – Andris Liepiņš, e-pasts: andris.liepins@viaa.gov.lv
6. Izsoli izsludina, ievietojot sludinājumu par izsoli rīkotāja tīmekļa vietnē [www.viaa.gov.lv](http://www.viaa.gov.lv).
7. **XIII Latvijas skolu jaunatnes dziesmu un deju svētku apraksts**
8. XIII Latvijas Skolu jaunatnes dziesmu un deju svētki ar vairāk nekā 30 pasākumiem notiks no 2025. gada 5. jūlija līdz 13. jūlijam. Svētkiem gatavojas ap 35 000 dalībnieku no visas Latvijas, kā arī ārvalstīs dzīvojošo latviešu diasporu. Lai 2025. gada vasarā varētu radīt un svinēt skaistus svētkus, nozīmīgs darbs svētku producēšanā un mākslinieciskajā sagatavošanā jau ir veikts. Lai nodrošinātu svētku augstās mākslinieciskās kvalitātes svētku starpposmos, visos Latvijas novados notiek koru, deju, pūtēju orķestru, tautas mūzikas kolektīvu un citu interešu izglītības nozaru skates, kā arī vizuālās un vizuāli plastiskās mākslas izstādes un skates. Pirmssvētku gadā nozīmīgas norises notiek Latvijas kultūrvēsturiskajos reģionos: dziesmu un deju svētku ieskaņu koncerti, tautas deju un kopkoru kopmēģinājumi.
9. XIII Latvijas Skolu jaunatnes dziesmu un deju svētku norises vietas norādītas Dziesmu Svētku programmas projektā (2. pielikums).
10. **Informācija par izsoles priekšmetu**
11. Izsoles priekšmets ir tiesības izmantot svētku logotipu suvenīru ražošanai un tirdzniecībai (turpmāk – Izsoles priekšmets) Noteikumos, vizuālās identitātes stila grāmatā un Licences līgumā (turpmāk – Līgums) noteiktajā apjomā un kārtībā ar licences termiņu līdz 2025.gada 30.septembrim. Izsoles uzvarētājam nav tiesību nodot licenci vai tās daļu trešajām personām.
12. Izsoles priekšmets attiecās uz šādām preču grupām:
	1. Apģērbs: Lietus jakas, T krekli, polo krekli, cepures, lakati, sporta apģērbs, legingi, džemperi, kapučjakas, bikses/šorti, atstarojošas vestes;
	2. Aksesuāri un suvenīri: Silikona aproces, piespraudes, nozīmītes, atslēgu piekariņi, telefona vāciņi, magnēti, pulksteņi, atstarotāji, dvieļi, ģērbtuves paklāji, lietussargi, saulesbrilles, tetovējumi, kakla lentes;
	3. Trauki: Glāzes, krūzes, termosi, termokrūzes, ūdens pudeles;
	4. Kancelejas un skolas preces: pildspalvas, mugursomas, penāļi, piezīmju blociņi, dokumentu somas, apavu somas, uzlīmes u.c.
13. **Izsoles priekšmeta aprobežojumi**
14. Izsoles uzvarētājam jānodrošina šādu preču izgatavošana ar logotipu Rīkotāja vajadzībām:
	1. krekli ar apdruku, kopējais skaits līdz 1200 gabali;
	2. cepures ar apdruku, kopējais skaits līdz 1050 gabali.
15. Rīkotājam ir tiesības noteikt dizaina un kvalitātes prasības, kā arī ierobežojumus Noteikumu 10. punktā noteikto preču ražošanai un tirdzniecībai.
16. Izsoles uzvarētājs nodrošina 10. punktā uzskaitīto preču izgatavošanu un nodošanu Rīkotājam bez papildu samaksas līdz 2025.gada 1.jūnijam.
17. **Ražošanas un tirdzniecības noteikumi**
18. Izsoles uzvarētājs iegūst tiesības nodrošināt šajā Nolikumā noteikto preču ar logotipu ražošanu, mazumtirdzniecību un vairumtirdzniecību līdz 2025.gada 30.septembrim.
19. Izsoles uzvarētājam nav ekskluzīvu tiesību tirdzniecībai svētku norises vietās. Par svētku norises vietām, kurās Izsoles uzvarētājs varēs veikt tirdzniecību puses vienosies pie līguma slēgšanas.
20. Iespējamās tirdzniecības un laiki:

|  |  |  |  |  |
| --- | --- | --- | --- | --- |
| **Vieta** | **Datums** | **Laiks** | **Tirdzniecības telšu skaits** | **Telts izmērs** |
| **Vērmanes dārzs** | 7.-12.07.2025.13.07.2025. | 10:00 – 22:0010:00 – 16:00 | 3 | 3. gb. 3x3 m savienotas ar plastmasas grīdu |
| **Daugavas stadions** | 8.07.2025. | 08:00 – 22:30 | 6 (2 vietas) | 3 gb. 3x3 m savienotas ar plastmasas grīdu |
| 9.07.2025. | 8:00 – 22:00 |
| 10.07.2025. | 8:00 – 21:00 |
| 11.07.2025. | 9:30 – 13:0016:30 – 13:00 |
| 12.07.2025. | 9:30 – 13:00 |
| **Mežaparks** | 11.07.2025. | 15:00 - 21:00 | 2 (2 vietas) | 2.gb 5x5 m savienotas ar koka grīdu3gb. 3x3 savienotas ar plastmasas grīdu |
| 12.07.2025. | 14:00 - 21:00 |
| 13.07.2025. | 14:00 - 21:00 |
| **Arēna Rīga** | 5.07.2025. | 10:30 – 14:3016:30 – 20:30 | - | Iekštelpās |

1. Šeit minētie tirdzniecības noteikumi nav izsmeļoši, un var tikt precizēti, slēdzot Līgumu ar Izsoles uzvarētāju.
2. **Prasības izsoles dalībniekiem un pieteikšanās izsolei**
3. Izsoles dalībniekam jāatbilst šādām prasībām:
	1. dalībnieks ir komersants, kurš sniedz vai iepriekšējos 3[[1]](#footnote-1) (trīs) gados ir veicis suvenīru izplatīšanu / tirdzniecību masu pasākumos ar dalībnieku / apmeklētāju skaitu ne mazāk kā 35 000 (trīsdesmit pieci tūkstoši);
	2. dalībnieka apgrozījums no suvenīru izplatīšanas / tirdzniecības iepriekšējo 31 (trīs) gadu laikā ir bijis ne mazāks kā EUR 35 000,00 (trīsdesmit pieci tūkstoši euro un nulle centu);
	3. dalībnieks var nodrošināt suvenīru izplatīšanas un tirdzniecības vietu aprīkojumu atbilstošu normatīvo aktu prasībām un Klientiem ir iespēja norēķināties ar maksājumu kartēm;
	4. nav pasludināts dalībnieka maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
	5. dalībniekam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro;
	6. dalībniekam ir pieejami naudas līdzekļi (tai skaitā kredītlīnija) EUR 35 000,00 (trīsdesmit pieci tūkstoši euro un nulle centu)apmērā.
	7. dalībnieks var nodrošināt tirdzniecību uzņēmumam piederošā interneta veikalā ar norēķinu iespēju ar kredītkartēm un izmantojot interneta banku.
4. Persona, kura vēlas piedalīties izsolē, piecu darba dienu laikā pēc izsoles noteikumu publicēšanas iesniedz Rīkotājam pieteikumu (3. pielikums).
5. **Izsoles norise**
6. Izsoles laiks un vieta – pirmā izsole notiks 2025. gada 17. aprīlī plkst. 10.00 Valsts izglītības attīstības aģentūrās Sadarbības projektu departamenta telpās, Aspazijas bulvārī 24, Rīgā, LV-1050 (ieeja no Teātra ielās puses).
7. Izsolē ir tiesības piedalīties tikai vienam reģistrētā izsoles dalībnieka pārstāvim, kuram jāuzrāda personu apliecinošs dokuments un dokuments, kas apliecina tā pārstāvības tiesības.
8. Izsoles norises telpā drīkst atrasties izsoles komisijas locekļi un sekretārs – protokolists, izsoles vadītājs un personas, kuras ir saņēmušas dalībnieka reģistrācijas apliecību.
9. Izsoles sekretārs:
	1. veic dalībnieka pārstāvja identifikācijas un pārstāvību tiesību pārbaudi, pieprasot uzrādīt attiecīgus dokumentus;
	2. sastāda dalībnieku sarakstu;
	3. izsniedz dalībnieka solīšanas karti ar numuru. Solīšanas kartes numurs atbilst dalībnieka reģistrācijas apliecībā ierakstītajam dalībnieka reģistrācijas kārtas numuram.
10. Dalībnieku sarakstā norāda dalībnieka: nosaukumu, pārstāvja vai pilnvarotās personas vārdu un uzvārdu, reģistrācijas kartes numuru.
11. Izsoles gaita tiek protokolēta. Izsoles protokolā atspoguļo visas Izsoles komisijas priekšsēdētāja, izsoles vadītāja un dalībnieku darbības izsoles gaitā. Protokolu paraksta visi izsoles komisijas locekļi.
12. Izsoles komisijas vadītājs, atklājot izsoli iepazīstina ar Izsoles komisijas sastāvu, salīdzina izsoles reģistrācijas un dalībnieku sarakstu, un paraksta dalībnieku sarakstu, nozīmē izsoles vadītāju.
13. Izsole var notikt, ja izsolei ir reģistrējies un izsolē ir ieradies vismaz viens dalībnieks.
14. Uzskatāms, ka dalībnieks, kurš nav ieradies uz izsoli vai nokavējis izsoles priekšmeta solīšanas sākumu, ir atteicies no dalības izsolē.
15. Izsoles vadītājs, pirms izsoles sākuma, informē dalībniekus par to, ka noslēgt Līgumu priekšroka un tiesības būs tam dalībniekam, kurš par Izsoles priekšmetu nosola visaugstāko cenu, kas ir augstāka par izsoles priekšmeta sākuma cenu.
16. Izsoles vadītājs īsi raksturo izsoles priekšmetu, paziņo izsoles priekšmeta sākuma cenu, kā arī izsoles soli. Pēc izsoles vadītāja ziņojuma sākas solīšanas process.
17. Ja izsoles vadītājs konstatē, ka uz izsoli ieradies tikai viens dalībnieks, izsoles vadītājs piedāvā dalībniekam solīt, un dalībnieks kļūst par Izsoles uzvarētāju, ja ir pārsolījis izsoles priekšmeta sākuma cenu par izsoles soli.
18. Izsoles vadītājs nosauc izsoles priekšmeta sākuma cenu un jautā: “Kurš sola vairāk?”.
19. Pārsolīšanu dalībnieki veic ar soli, kas ir noteikts izsoles noteikumos. Solīšana atļauta tikai pa vienam izsoles solim.
20. Dalībnieki solīšanas procesā paceļ savu solīšanas karti. Katrs šāds solījums ir dalībnieka apliecinājums tam, ka viņš palielina izsoles priekšmeta sākuma cenu par izsoles soli.
21. Dalībnieks ir saistīts ar savu solījumu, kamēr kāds to nepārsola. Citam dalībniekam to pārsolot, iepriekšējās cenas solītājs atsvabinās no savas saistības.
22. Izsoles vadītājs paziņo dalībnieka – solītāja reģistrācijas numuru un piedāvāto cenu, pabeidzot paziņojumu ar vārdiem: „vienreiz”, „divreiz”, „trīsreiz”, un fiksē to ar āmura piesitienu.
23. Ja neviens no dalībniekiem augstāku cenu nepiedāvā, izsoles vadītājs trīs reizes atkārto pēdējo augstāko solīto cenu un fiksē to ar āmura piesitienu.
24. Pēc āmura trešā piesitiena, izsoles priekšmeta pirkšanas tiesības ir piešķirtas dalībniekam, kurš solījis pēdējo augstāko cenu. Dalībnieka reģistrācijas numurs un solītā cena tiek ierakstīti izsoles protokolā.
25. Izsoles vadītājs nekavējoties uzaicina Izsoles uzvarētāju uzrādīt komisijai savu dalībnieka reģistrācijas apliecību un ar savu parakstu apliecināt izsoles protokola pielikumā norādītās cenas atbilstību nosolītajai cenai. Ja dalībnieks neparakstās izsoles protokola pielikumā pretī nosolītajai cenai par nosolīto Izsoles priekšmetu, uzskatāms, ka viņš atteicies no nosolītā un par Izsoles uzvarētāju atzīstams dalībnieks, kas solījis iepriekšējo augstāko cenu.
26. Izsoles procesa gaitā, atsakoties no turpmākās solīšanas, katrs dalībnieks izsoles protokola pielikumā ar parakstu apstiprina savu pēdējo nosolīto cenu.
27. Izsoles komisija izsoles protokolu apstiprina 7 (septiņu) darba dienu laikā pēc izsoles.
28. **Izsoles veids, maksāšanas līdzekļi un izsoles solis**
29. Izsoles veids - mutiska izsole ar augšupejošu soli. Izsoles priekšmeta izsolē notiek vairāksolīšana.
30. Izsoles priekšmeta sākumcena ir EUR **10300,84** (desmit tūkstoši trīs simti euro un astoņdesmit četri centi) bez pievienotās vērtības nodokļa. PVN tiek maksāts papildus saskaņā ar spēkā esošo nodokļa likmi.
31. Izsoles solis (cenas pieaugums katrā nākamajā solījumā) ir EUR 500 (pieci simti euro un nulle centu).
32. Maksāšanas līdzeklis izsolē ir Eiropas Savienības vienotā valūta EUR.
33. **Licences līgums un tā noslēgšanas kārtība**
34. Rīkotājs Līgumu slēdz ar to pretendentu, kurš nosolījis visaugstāko maksu. Pretendents paraksta Līgumu vai rakstiski paziņo par atteikumu slēgt Līgumu ar Rīkotāju saskaņotā saprātīgā termiņā, kas nav garāks par 15 darbdienām no Līguma projekta nosūtīšanas dienas. Ja iepriekš minētajā termiņā pretendents Līgumu neparaksta un neiesniedz attiecīgu atteikumu, ir uzskatāms, ka pretendents no līguma slēgšanas ir atteicies.
35. Līguma noslēgšana notiek rakstiski vai elektroniski ar drošu elektronisko parakstu.
36. Līgums nosaka visas tiesiskās attiecības starp pusēm un tiek slēgts atbilstoši izsolītāja izstrādātam Līgumam (4. pielikums).
37. **Izsoles komisija, tās tiesības un pienākumi**
38. Izsoli rīko iepirkuma komisija, kas izveidota ar Valsts izglītības attīstības aģentūras 07.03.2025. rīkojumu Nr.1.-5.2/86 „*Par iepirkumu komisijas izveidošanu*” un 31.03.2025. rīkojumu Nr. 1.-5.2/126 “*Par grozījumu 2025.gada 7.marta rīkojumā Nr. 1.-5.2/86 “Par iepirkumu komisijas izveidošanu”* un darbojas Pasūtītāja vārdā (turpmāk – komisija).
39. Izsoles komisija darbojas saskaņā ar šiem izsoles noteikumiem.
40. Komisija sastāv no četriem komisijas locekļiem.
41. Komisijas darbu vada komisijas priekšsēdētājs, bet viņa prombūtnes laikā komisijas priekšsēdētāja vietnieks. Komisija ir darboties tiesīga, ja tajā piedalās vismaz 3 (trīs) komisijas locekļi.
42. Komisijas pienākums:

58.1. pieņemt lēmumu par izsoles rezultātiem;

58.2. atbildēt uz pretendentu jautājumiem.

1. Komisijas locekļi nav tiesīgi izpaust jebkādas ziņas par izsoles dalībniekiem.
2. Komisija apkopo izsoles rezultātus un ne vēlāk kā divu darba dienu laikā nodrošina izsoles rezultātu publicēšanu Valsts izglītības attīstības aģentūras tīmekļvietnē.

1. **Nobeiguma noteikumi**
2. Rīkotājam ir tiesības, no rīkotāja neatkarīgu apstākļu dēļ, kuri līdz Noteikumu izstrādei tam nebija zināmi, līdz izsoles uzsākšanai, izdarīt grozījumus Noteikumos, kā arī Līguma projektā pirms līguma noslēgšanas. Minētajā gadījumā Rīkotājs rakstiski informē tās personas, kuras ir izņēmušas Noteikumus.
3. Piedalīšanās izsolē ir personu brīvas gribas izpausme. Izsoles dalībnieki ievēro Noteikumu prasības un Izsoles priekšmeta nosolītājs, parakstot Līgumu, apņemas izpildīt tajā noteiktās saistības.
4. Lēmums par izsoles atzīšanu par nenotikušu tiek paziņots visiem reģistrētajiem izsoles dalībniekiem.
5. Pretendentiem, izsoles dalībniekiem, ir tiesības iesniegt sūdzību Rīkotājam par izsoles komisijas veiktajām darbībām piecu dienu laikā no attiecīgā lēmuma pieņemšanas. Sūdzības iesniegšana neaptur Rīkotāja tiesības slēgt Līgumu ar Izsoles uzvarētāju, ja tāds ir, vai rīkot jaunu izsoli, ja Izsole atzīta par nenotikušu.

Pielikumi:

1.pielikums – Vizuālās identitātes stila grāmata skat. <https://live.standards.site/j-dz-sv/>

2.pielikums – Dziesmu svētku programmas projekts.

3.pielikums – pieteikuma forma izsolei.

4.pielikums – Līguma projekts.

3. pielikums

**P I E T E I K U M S**

IZSOLEI

|  |  |
| --- | --- |
| 2025. gada 17. aprīlisplkst. 10:00 | **XIII Latvijas Skolu jaunatnes dziesmu un deju svētku LOGOTIPA** **LICENCE** |

1. Parakstot pieteikumu apliecinu, ka piesakos dalībai **XIII Latvijas Skolu jaunatnes dziesmu un deju svētku** (turpmāk – Svētku) logotipa izmantošanas tiesību licences Svētku suvenīru ražošanai un tirdzniecībai (vienkārša licence) izsolē.
2. Ziņas par izsoles dalībnieku:

|  |  |
| --- | --- |
| 2.1.  |  |
|  | (juridiskas personas nosaukums) |
|  |  |
| 2.2. |  |
|  | (uzņēmuma reģistrācijas Nr.) |
|  |  |
| 2.3. |  |
|  | (juridiskā adrese, telefona numurs, elektroniskā pasta adrese) |
|  |  |
| 2.4. |  |
|  | (nodokļu maksātāja reģistrācijas Nr.) |
|  |  |
| 2.5. |  |
|  | (bankas rekvizīti) |
|  |  |
| 2.6. |  |
|  | (tālruņa numurs, elektroniskā pasta adrese) |

1. Ziņas par pieteikuma iesniedzēju:

|  |  |
| --- | --- |
| 3.1.  |  |
|  | (atzīme par pilnvarojumu: izsniegšanas vieta, datums, Nr. vai pārstāvības pamats, tā apliecinoša dokumenta nosaukums, datums, numurs) |
|  |  |
| 3.2. |  |  |  |  |  |
|  | (vārds, uzvārds) |  | (personas kods) |  | elektroniskā pasta adrese |

Ar savu parakstu apliecinu, ka:

1. ar XIII Latvijas Skolu jaunatnes dziesmu un deju svētku logotipa licences izsoles noteikumiem esmu iepazinies, tiem piekrītu;
2. Pretendents atbilst izsoles noteikumu 18.punmktā norādītajām prasībām;
3. piekrītu, ka Rīkotājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no Rīkotājam pieejamām datubāzēm;
4. licence tiks izmantota Svētku suvenīru ražošanai un tirdzniecībai saskaņā ar izsoles noteikumiem un Līgumu.
5. pieteikumu esmu aizpildījis precīzi, tajā esmu sniedzis patiesas ziņas:

|  |
| --- |
|  |
| (pieteikuma iesniedzēja paraksts)\* |

2025.gada \_\_\_.\_\_\_\_\_\_\_\_\_,\* \_\_\_\_\_\_\_\_\_\_\_\_\_\_

 (vieta)

\* *Rekvizītus “datums” un “pieteikuma iesniedzēja paraksts” neaizpilda, ja pieteikums tiek parakstīts ar drošu elektronisko parakstu un iesniegts elektroniski.*

1. Šeit un turpmāk ar pieredzi iepriekšējo 3 (trīs) gadu laika periodu saprot laika periodu, kas ietver 2022., 2023., 2024. gadu un 2025. gadu līdz izsoles dienai. [↑](#footnote-ref-1)